જાણકારોના મતે પ્રાચીન કાળમાં અહીં ભગવાન વેંકટેશ બાલાજીના ભક્તો રહેતા હતા. પોતાના ભગવાન માટે તેમની ભક્તિ જોવા જેવી હતી. આથી જ તેઓ દર વર્ષે પોતાના ઘરેથી માઇલો દૂર તિરૂમલ બાલાજી મંદિરે દર્શન કરવા આવતા હતા. એકવખત તેમની તબિયત ખૂબ લથડી ગઇ હતી તબિયત એટલી બધી લથડી ગઇ હતી કે તેઓ પોતાના ભગવાનને મળવા માટે મંદિર સુધી પણ યાત્રા કરી શકયા નહોતા. એવામાં ભગવાન બાલાજીએ તેમને સપનામાં આવીને કહ્યું હતું કે હું તો તારી બાજુના જંગલમાં જ રહું છું અને તું મને મળવા માટે આટલે દૂર આવે છે. સવારે ભક્ત ભગવાનના દર્શાવેલા સ્થળ પર પહોંચ્યો તો તેને અહીં એક ઉભરતી જમીન જોવા મળી.